PROJEKTS uz 09.08.2023.

vēlamais datums izskatīšanai: Finanšu komitejā 16.08.2023.

domē: 23.08.2023.

sagatavotājs un ziņotājs: Laila Raiskuma

PROTOKOLLĒMUMS

**Par pašvaldības darbinieku veselības apdrošināšanu**

Pašvaldības, kā darba devēja un pašvaldības iestāžu darba kolektīvu darba koplīgumos paredzēts, ka darba devējs vienu reizi gadā kompensē speciālo medicīniski optisko redzes korekcijas līdzekļu (briļļu, kontaktlēcu) iegādi vai apdrošināšanas izdevumus 150 EUR apmērā.

2022. gadā tika veikta veselības apdrošināšanas pakalpojuma iepirkuma procedūra 750 pašvaldības darbiniekiem. 2023. gadā pakalpojumu vēlas saņemt 920 darbinieki.

Pašreizējā tirgus situācija liecina, ka medicīnas pakalpojumu izmaksas gada laikā ir palielinājušas aptuveni par 30 %, turklāt apdrošinātāji norāda, ka faktiski nav iespējams nodrošināt pakalpojumus par 150 EUR uz vienu cilvēku.

Blakus novados pašvaldības apmaksā apdrošināšanas pakalpojumu 250 - 400 EUR apmērā vienam darbiniekam. Apdrošināšanas prēmijas izmaksu palielināšana līdz 200 EUR vienam darbiniekam, papildu izmaksās 46 000 EUR, un pašvaldības budžetā nav apstiprināts šāds izmaksu palielinājums.

Pašvaldības iestādes ir pārskatījušas savas 2023. gada budžeta tāmes un apliecina, ka, gadījumā, ja veselības apdrošināšanas iepirkumu nebūs iespējams organizēt, nepalielinot veselības apdrošināšanas polises izmaksas, iestādes starpības segšanai spēs nodrošināt nepieciešamos papildu līdzekļus, pārskatot izdevumus un veicot attiecīgus tāmju grozījumus.

Lai objektīvi izvērtētu iepriekšminētos apstākļus, kas var apdraudēt jauna pašvaldības darbinieku veselības apdrošināšanas iepirkuma līguma noslēgšanu, un virzītu jautājumu par apdrošināšanas izdevumu kompensācijas summas palielināšanu, nepieciešams veikt provizorisku veselības apdrošināšanas pakalpojumu tirgus izpēti, kā arī informēt par šīs izpētes rezultātiem darbiniekus, jo tie var rezultēties ar nepieciešamību veikt grozījumus darba koplīgumos.

Pamatojoties uz Pašvaldību likuma 10. panta pirmās daļas 21. punktu, Valsts un pašvaldību institūciju amatpersonu un darbinieku atlīdzības likuma 37. panta pirmo daļu,

atklāti balsojot, ar \_\_ balsīm "Par", "Pret" – nav, "Atturas" – nav, **PAŠVALDĪBAS DOME NOLEMJ**:

1. Uzdot Centrālās pārvaldes Personāla nodaļai sagatavot pašvaldības darbinieku veselības apdrošināšanas pakalpojumu tehnisko specifikāciju un veikt tirgus izpēti attiecīgā pakalpojuma sniedzējiem, apkopot aptaujas rezultātus un apkopojumu iesniegt pašvaldības izpilddirektoram līdz 2023. gada 31. augustam.
2. Par lēmuma 1. punkta izpildes rezultātiem informēt pašvaldības darba kolektīvu pārstāvjus.
3. Ja tirgus izpētes rezultātā tiks konstatēta nepieciešamība palielināt koplīgumā noteiktās veselības apdrošināšanas izdevumu kompensācijas apmēru, Personāla nodaļai sadarbībā ar pašvaldības darba kolektīvu pārstāvjiem nedēļas laikā no tirgus izpētes rezultātu apkopošanas sasaukt darbinieku kopsapulci.
4. Centrālās pārvaldes Personāla nodaļas vadītājai nodrošināt lēmuma izpildi.
5. Pašvaldības izpilddirektoram veikt lēmuma izpildes kontroli.